**Eszterházy Károly Katolikus Egyetem**

**Hallgatói Önkormányzat**

**Alapszabály**

1 **. számú melléklet**

**Az Eszterházy Károly Egyetem Közéleti EHÖK Ösztöndíj Bizottság ügyrendje**



(Jelen szabályzat módosítását a Szenátus a 16/2024. (V.8.). sz. határozatával jóváhagyta)

202 4.

**Preambulum [[1]](#footnote-1)**

Az Eszterházy Károly Katolikus Egyetem (továbbiakban: Egyetem) Egyetemi Hallgatói Önkormányzat

(továbbiakban: EHÖK) Küldöttgyűlése (továbbiakban: KGY) a közéleti ösztöndíj pályázati feltételeivel kapcsolatban az alábbi szabályzatot alkotta meg, mely az EHÖK Alapszabály állandó melléklete.

**A szabályzat hatálya**

**1.§** Jelen szabályzat hatálya kiterjed valamennyi teljes idejű alapképzésben, osztatlan képzésben, mesterképzésben, felsőfokú szakképzésben, felsőoktatási szakképzésben, illetve doktori képzésben részt vevő, az egyetemmel aktív hallgatói jogviszonyban álló hallgatóra.

**A szabályzat célja**

**2.§** Jelen szabályzat célja, hogy pontosan meghatározza a közéleti ösztöndíj pályázattal kapcsolatos pontos eljárásrendet, ezen belül is főként a pályázati kiírással, a pályázat lebonyolításával, a pályázat elbírálásával és a jogorvoslattal kapcsolatos szabályokat.

**Értelmező rendelkezések**

**3.§** Jelen eljárásrend alkalmazásában:

**1. közéleti ösztöndíj**: A közéleti ösztöndíj HKR V.TJSZ 16. **§** szerint nem kötelező juttatás. Közéleti Ösztöndíjban részesülhet a teljes idejű alapképzésben, egységes, osztatlan képzésben, mesterképzésben, felsőfokú szakképzésben, illetve doktori képzésben résztvevő hallgató, akinek az adott félévben aktív hallgatói jogviszonya van. Közéleti ösztöndíj jogcímen a juttatásban részesülhetnek pályázatuk alapján a hallgatói önkormányzat bármely tagja.

**Közéleti ösztöndíj pályázatok kiírásának rendje**

**4.§** (1) A közéleti ösztöndíjra vonatkozó pályázati felhívást az EHÖK elnökség köteles a szemeszter megkezdését megelőzően legalább 30 nappal a KGY elé terjeszteni jóváhagyás végett.

1. A pályázati kiírásnak tartalmaznia kell:
   1. a pályázatra jogosult hallgatók körének meghatározását
   2. az eljárás jelen szabályzatban meghatározott menetét
   3. az eljárási határidőket
   4. az elbírálásra jogosult szerv megnevezését
   5. jogorvoslati lehetőségre utalást
2. A KGY által jóváhagyott pályázati felhívást a szemeszter első hetében kell kihirdetni, és a HÖK weboldalán közzétenni.

**A közéleti ösztöndíj pályázatok leadásának rendje**

**5.§** (1) Azon tisztségviselők, képviselők, ügyvivők, megbízottak, akik meghatározott időre, havonta részesülnek közéleti ösztöndíjban az adott hónap utolsó keddjéig jogosultakeljuttatni pályázatukat az EHÖK elnökségnek – a campusuknak megfelelő részönkormányzaton keresztül.

1. [[2]](#footnote-2)Az Eszterházy Károly Katolikus Egyetem Egyetemi Hallgatói Önkormányzat mindenkori tagjának az EKKE EHÖK Gazdasági referensének kell eljuttatni az 5**.§** (1.) -ban meghatározott időpontjáig.
2. Akik az (1) bekezdésben meghatározott időpontot követően kerülnek megválasztásra, vagy kinevezésre a megválasztást, kinevezést követő időszakban a Gazdasági asszisztens által meghatározott határidőig jogosultak a pályázatukat eljuttatni az illetékeshez.
3. [[3]](#footnote-3)Azon közéleti tevékenységet végző hallgatók, akik egyszeri juttatásban részesülnek, a közéleti tevékenység teljesítését követően a hónap utolsó keddig, a közéleti ösztöndíj bizottság engedélyével legkésőbb a következő hónap első hetének utolsó munkanapjáig jogosultak pályázatukat- a tevékenység jellegére való tekintettel az EHÖK gazdasági referense felé elektronikusan kitöltött kinyomtatott formában eljuttatni.
4. Ha az 5§ (1) és (3) alapján a hallgató nem küldi meg a beszámolóját vagy a képviselő nem végzi el az Alapszabályban foglalt feladatkörét a Közéleti Ösztöndíj Bizottság felszólítást küld egy új határidő megjelölésével.
5. Az (5) bekezdésben meghatározott határidő jogvesztő.
6. A közéleti Ösztöndíj pályázatokat [jelen űrlapon](https://hok.uni-eszterhazy.hu/public/uploads/kozeleti-osztondij-beszamolo-sablon-uj-_592854304664a.pdf) kell benyújtani.

A Közéleti Ösztöndíj Bizottság felépítése

6.§ A(z) Közéleti Ösztöndíj Bizottság tagjait a mindenkori EKKE EHÖK küldöttgyűlése választja meg amely 3 főből áll össze.

1. tagjai[[4]](#footnote-4):

A mindenkori EKKE EHÖK elnöke

A mindenkori EKKE EHÖK Gazdasági referense

A mindenkori EKKE EHÖK általános elnökhelyettese

A mindenkori EKKE EHÖK stratégiáért és kabinetvezetésért felelős elnökhelyettese

**A közéleti ösztöndíj pályázatok elbírálásának rendje**

**~~6~~ 7.§** (1) [[5]](#footnote-5)A beérkezett pályázatokat az az EHÖK gazdasági referens részére kell leadni papír alapon, minden hónap utolsó keddig.

1. (2) Az EHÖK közéleti ösztöndíj bizottsága minden hónap első hetében bírálja el az előző hónapban beérkezett pályázatokat.
2. (3) **Jogorvoslat**

**~~7~~ 8.§** (1) A hallgató az EHÖK közéleti ösztöndíj bizottság döntése ellen, jogszabály vagy szabálysértésre hivatkozással fellebbezéssel élhet, amelyet az ellenőrző bizottság elnökének e-mail címére kell benyújtani a tudomásszerzéstől számított 15 napon belül.

1. A határozathozataltól számított 60 napon túl a határozat nem támadható meg.
2. A az ellenőrző bizottság felülvizsgálja a beérkezett pályázatot és meghozza a másodfokú döntést.

**A közéleti ösztöndíj kifizetésének rendje**

**~~8~~ 9.§** (1) Az intézmény gazdasági osztálya köteles az ösztöndíjak kifizetéséről gondoskodni.

(2) A(z) EKKE EHÖK rendszeres juttatásban részesülő hallgatói [[6]](#footnote-6):

1. tisztségviselő:
2. Elnök 200.000Ft/hó
3. képviselők:
4. Elnökhelyettesek 140.000 Ft/hó
5. Szakfeladattal megbízott alelnökök 90.000Ft/hó
6. Referensek 75.000ft/hó
7. Titkár 60.000Ft/hó
8. Gazdasági referens 100.000Ft/hó
9. (2) Részönkormányzatok rendszeres juttatásban részesülő hallgatói:
10. (3) Részönkormányzat és a(z) EKKE EHÖK mellett működő bizottságok rendszeres juttatásban részesülő hallgatói:
11. Jászberényi Campus HÖK képviselői:
12. Elnök 42.000 Ft/hó
13. Általános elnökhelyettes 24.000 Ft/hó
14. Rendezvényekért és öntevékeny körökért felelős képviselő 18.000 Ft/hó
15. Diákotthoni-diákjóléti és tanulmányi ügyekért felelős képviselő 15.000 Ft/hó
16. Ellenőrző bizottsági tag 15.000 Ft/hó
17. a(z) EKKE EHÖK mellett működő bizottságok:
18. Kommunikációs bizottsági tag 15.000 Ft/hó
19. Kollégium bizottsági titkár 15.000 Ft/hó
20. Kollégium bizottsági tag 5.000 Ft/hó[[7]](#footnote-7)
21. Külügyi bizottsági tag 15.000 Ft/hó
22. Rendezvényes bizottsági tag 15.000 Ft/hó
23. Tanulmányi bizottsági tag 15.000 Ft/hó
24. Ellenőrző bizottsági tag 15.000 Ft/hó

**Közéleti tevékenységért járó ösztöndíj elbírálásának szempontjai**

**8.§** A hallgatók által beadott közéleti ösztöndíj pályázat elbírálásához az alábbi táblázat alapján ítélhető meg. Kritikus esetben a közéleti ösztöndíj bizottság dönt az ösztöndíj összegének megítéléséről.

|  |  |
| --- | --- |
| Hallgatói segítők | 1000 Ft/óra |
| Hallgatói segítők - fizikai munka | 1500 Ft/ óra |
| [[8]](#footnote-8)Bizottsági tagok külön díjazása: minden félévben egyszer adományozható bizottságonként egy fő részére - ez alól kivételt képez a bizottság elnöke. A díjazott személyről a bizottság vezetője - szakmai teljesítmény alapján - javaslatot tesz, melyet az EHÖK Elnöksége hagy jóvá. | 25.000Ft / félév/ bizottság[[9]](#footnote-9) |
| A hallgatói képviselők többletmunkájáért járó ösztöndíj | Egyedi mérlegelés alapján dönt a közéleti ösztöndíj bizottság |
| Az adott képviselő nem látja el az aktuális megbízotti feladatát | - 2.000 Ft/alkalom |
|  |  |
| Amennyiben 24 órával a Bizottsági ülés megkezdése előtt nem jelzi az indokolt távolmaradást | - 2.000 Ft/alkalom |
| Amennyiben 24 órával az EHÖK  Küldöttgyűlés megkezdése előtt nem jelzi az indokolt távolmaradást | - 5.000 Ft/alkalom |
| Az adott képviselő nem végzi el az alapszabályba foglalt feladatkörét: az ellenőrző bizottság 1. írásbeli figyelmeztetése esetén | - 50%-os tiszteletdíj |
| Az adott képviselő nem végzi el az alapszabályba foglalt feladatkörét: az ellenőrző bizottság 2. írásbeli figyelmeztetése esetén | - 100%-os tiszteletdíj |
| Az adott képviselő nem végzi el az alapszabályba foglalt feladatkörét: az ellenőrző bizottság 3. írásbeli figyelmeztetése esetén | - az EHÖK elnök köteles konstruktív bizalmatlansági indítványt kezdeményezni |

Záró rendelkezések

1. A Kollégiumi Bizottság ügyrendje az EHÖK Alapszabály 1. számú mellékletét képezi.
2. Jelen ügyrendet az EHÖK Küldöttgyűlése 2024. március 12. napján tartott ülésén elfogadta.
3. Az ügyrend rendelkezései az Alapszabály Szenátus általi jóváhagyásával egyidejűleg lépnek hatályba.

1. Tárgyi mellékletet módosította az EHÖK Küldöttgyűlés a 2023. 09. 25-i ülésén hozott határozatával. [↑](#footnote-ref-1)
2. Módosította az EHÖK Küldöttgyűlés 2024. 03. 12-i ülésén hozott határozatával [↑](#footnote-ref-2)
3. Beillesztette az EHÖK Küldöttgyűlés 2024. 03. 12-i ülésén hozott határozatával [↑](#footnote-ref-3)
4. Módosította az EHÖK Küldöttgyűlés 2024. 03. 12-i ülésén hozott határozatával [↑](#footnote-ref-4)
5. Módosította az EHÖK Küldöttgyűlés 2024. 03. 12-i ülésén hozott határozatával [↑](#footnote-ref-5)
6. A juttatások összegeit módosította az EHÖK Küldöttgyűlés 2024. 03. 12-i ülésén hozott határozatával [↑](#footnote-ref-6)
7. Beillesztette az EHÖK Küldöttgyűlés 2024. 03. 12-i ülésén hozott határozatával [↑](#footnote-ref-7)
8. Módosította az EHÖK Küldöttgyűlés 2024. 03. 12-i ülésén hozott határozatával [↑](#footnote-ref-8)
9. Módosítottae az EHÖK Küldöttgyűlés 2024. 03. 12-i ülésén hozott határozatával [↑](#footnote-ref-9)